పి.సుదర్శన్ రెడ్డి

పొద్దుటూరి సుదర్శన్‌ రెడ్డి తెలంగాణ రాష్ట్రానికి చెందిన రాజకీయ నాయకుడు మరియు మాజీ మంత్రి.

జననం, విద్యాభాస్యం 
పి.సుదర్శన్‌ రెడ్డి 1949లో తెలంగాణ రాష్ట్రం , నిజామాబాదు జిల్లా ,  నవీపేట్ మండలం , శీరాంపల్లె గ్రామం లో గంగారెడ్డి , రుక్మవ్వ దంపతులకు జన్మించాడు. ఆయన ఉస్మానియా యూనివర్సిటీ లో బిఎ మధ్యలోనే ఆపేశాడు.

రాజకీయ జీవితం
పి.సుదర్శన్‌ రెడ్డి మద్యం వ్యాపారంలో కొనసాగుతూ 1989లో కాంగ్రెస్ పార్టీ ద్వారా రాజకీయాలోకి వచ్చి 1989లో జరిగిన ఆంధ్రప్రదేశ్ అసెంబ్లీ ఎన్నికల్లో పోటీ చేసి ఓటమి పాలయ్యాడు. ఆయన 1999లో జరిగిన ఆంధ్రప్రదేశ్ అసెంబ్లీ ఎన్నికల్లో బోధన్ అసెంబ్లీ నియోజకవర్గం నుండి పోటీ చేసి తన సమీప ప్రత్యర్థి టిడిపి అభ్యర్థి కె రమాకాంత్ పై 9289 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీ లోకి అడుగు పెట్టాడు.

పి.సుదర్శన్‌ రెడ్డి 2004, 2009లలో జరిగిన ఆంధ్రప్రదేశ్ అసెంబ్లీ ఎన్నికల్లో గెలిచి హ్యాట్రిక్ ఎమ్మెల్యేగా బోధన్‌లో రికార్డు నెలకొల్పాడు. ఆయన 2009లో  వై.యస్. రాజశేఖరరెడ్డి మంత్రివర్గంలో మరియు నల్లారి కిరణ్ కుమార్ రెడ్డి మంత్రివర్గంలో నీటిపారుదలశాఖ మంత్రిగా పని చేశాడు. ఆయన 2014లో తెలంగాణ రాష్ట్రం ఏర్పడ్డాక 2014 & 2018 జరిగిన అసెంబ్లీ ఎన్నికల్లో ఓటమి పాలయ్యాడు.

మూలాలు

నిజామాబాదు జిల్లా నుండి ఎన్నికైన శాసన సభ్యులు
నిజామాబాదు జిల్లా రాజకీయ నాయకులు
ఆంధ్రప్రదేశ్ శాసన సభ్యులు (1999)
ఆంధ్రప్రదేశ్ శాసన సభ్యులు (2004)
ఆంధ్రప్రదేశ్ శాసన సభ్యులు (2009)